چینین گونئی باتیسیندا میدانا گلن 7 بؤیوکلوگون‌دکی زلز‌له‌ده ایلک بیلگی‌لره گؤره 13 نفر اؤلدو.
سیچوان ایالتین‌دکی زلز‌له‌ده، 175 نفر ده یارالاندی.
شینهوا آژانسی‌نین خبرینه گؤره، سیچوانین جیوجایگوو ویلایت مرکزینده دونن یئرلی ساعاتلا 21.19دا میدانا گلن زلز‌له یئرین 20 کیلومتر آلتیندا ثبت ائدیلدی.
آختارما و قورتارما ایشلری‌نین داوام ائتدیریلدیگی بؤلگه‌ده، چوخ ساییدا بینانین ییخیلدیغی یا دا زیان گؤردوگو ایفاده ائدیلیر.
بؤیوک شلاله‌لری و کارستیک یئر شکیللریله مشهور بیر میلی پارک اولان جیوزای دره‌سی‌نین ایچینده یئر آلان جیوجایگوو، اؤلکه‌نین ان اؤنم‌لی توریزم یئرلریندان‌ بیری.
اؤته یاندان جیوجایگوویا تخمینا 3 مین کیلومتر مسافه‌دکی اویغور اؤزارک بؤلگه‌سینده ده سحر ساعات‌لاریندا 6،6 بؤیوکلوگونده دئپرم میدانا گلدی.
یئرین 11 کیلومتر آلتیندا میدانا گلدیگی ایفاده ائدیلن زلز‌له جینگهه ویلایتینده ثبت ائدیلدی.
چینده دئپرم قیریلما خط‌لری اؤلکه‌نین گونئی باتیسین‌داکی سیچوان بؤلگه‌سین‌دن قوزئی باتیسین‌داکی اویغور اؤزارک بؤلگه‌سینه اوزانان ساحه‌لرده ایرلیله‌ییر.
